Rijeka, 8. ožujka 2021.g.

**OBJAVA ZA MEDIJE**

**NA IZLOŽBI „CRVENA ŠKOLA“ DUBRAVKE UGREŠIĆ U PRODAJI**

**KATALOG IZLOŽBE I ESEJ „TU NEMA NIČEGA!“**

**Na izložbi „Crvena škola“ proslavljene hrvatske književnice Dubravke Ugrešić, koja se do 26. ožujka 2021.g. besplatno može razgledati u riječkoj Galeriji Filodrammatica, za sve zainteresirane u prodaji se nalaze i izdanja biblioteke Skhole, segmenta programskog pravca Dopolavoro, Rijeke 2020 - Europske prijestolnice kulture.** Radi se o **eseju „Tu nema ničega!“** Dubravke Ugrešić i Davora Konjikušića te o **katalogu izložbe „Crvena škola“**. Esej se prodaje po cijeni od 119.00 kuna, dok katalog izložbe stoji 90.00 kuna.   
Usto, do završetka izložbe na istom se mjestu mogu pronaći i naslovi **biblioteke „Rad i misao“**, kao i atraktivni **suveniri Europske prijestolnice kulture** po sniženim cijenama.

**Radno vrijeme Galerije Filodrammatica je od ponedjeljka do subote između 16.00 i 20.00 sati.**

Dubravka Ugrešiću svojemu provokativnom eseju **„Tu nema ničega!“** na primjeru toplica - lječilišta razmatra život u postsocijalističkoj Europi i Hrvatskoj. Nekadašnji topos građanske kulture, kao svojevrsna oznaka bijega u dokonost s onu stranu društvenog života, u novim je povijesnim uvjetima postao najpregnantnija metafora opustošenosti jednog prostora i vremena, od Banije do New Yorka.   
Esej je popraćen fotografskom serijom Davora Konjikušićakoji je zajedno s književnicom posjetio nekoliko toplica u Hrvatskoj, Sloveniji i Bosni i Hercegovini, dok je za oblikovanje zaslužan Damir Gamulin Gamba.

Podsjetimo, kroz izložbu „Crvena škola“, koju prati istoimeni katalog, u osnovi se provlače dvije teme. Jedna je obrazovanje, kroz prikaz načina na koji Ugrešić iz današnje perspektive gleda na svoje odrastanje i obrazovanje u doba socijalizma. S druge strane, kroz temu crvenog i crvenu petokraku, autorica na suptilan način reagira na javni prostor u Hrvatskoj za koji smatra da je preplavljen znakovima nacizma i fašizma, smatrajući kako s obzirom na to valja razmišljati kako demistificirati taj javni prostor.

Organizatori izložbe „Crvena škola“ su **Drugo more** (Rijeka) i **Multimedijalni institut** (Zagreb), dok dizajn postava izložbe potpisuju **Nina Bačun** i **Roberta Bratović** (**kolektiv OAZA**) te **Ela Meseldžić**.

Program podržavaju **Ministarstvo kulture i medija RH** te **Grad Rijeka - Odjel za kulturu**. Drugo more korisnik je financijske podrške **Zaklade Kultura nova**.

**Izložba “Crvena škola” organizira se** **uz poštivanje svih važećih mjera i preporuka za sprječavanje zaraze bolešću COVID-19.**

Unaprijed zahvaljujem na objavi.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42